CELEX: 32020R0404
Language: bg
Date: 2020-03-12 00:00:00
Title: Регламент за изпълнение (ЕС) 2020/404 на Комисията от 12 март 2020 година за изменение на Регламент (ЕО) № 594/2009 относно класирането на някои стоки в Комбинираната номенклатура

17.3.2020   
               
               
                  BG
               
               
                  Официален вестник на Европейския съюз
               
               
                  L 80/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/404 НА КОМИСИЯТА
         от 12 март 2020 година
         за изменение на Регламент (ЕО) № 594/2009 относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С Регламент (ЕО) № 594/2009 на Комисията (2) продуктът, който според описанието в реда за точка 1 от таблицата в приложението към посочения регламент представлява съполимер на винилиденфлуорид и хексафлуоропропилен в първична форма, е класиран в код по КН 3904 69 90.
                  
               
                     (2)
                  
                  
                     С Регламент (ЕС) № 861/2010 (3) на Комисията код по КН „3904 69 90 Други“ бе заменен с кодове по КН „3904 69 20 Флуороеластомери (FKM)“ и „3904 69 80 Други“, за да се въведе конкретен код по КН за флуороеластомерите (FKM).
                  
               
                     (3)
                  
                  
                     С Регламент за изпълнение (ЕС) № 441/2013 на Комисията (4) код по КН 3904 69 90 бе заменен с код по КН 3904 69 80 в приложението към Регламент (ЕО) № 594/2009. Така класирането на продукта, който е описан в реда за точка 1 в таблицата в приложението към Регламент (ЕО) № 594/2009, в кода „други“ бе запазено в противоречие на общото правило, че позицията, която осигурява най-конкретно описание, трябва да се предпочита пред позициите, осигуряващи по-общо описание.
                  
               
                     (4)
                  
                  
                     Продуктите като описания в реда за точка 1 в таблицата в приложението към Регламент (ЕО) № 594/2009 трябва да бъдат класирани в конкретния код по КН „3904 69 20 Флуороеластомери (FKM)“, а не в остатъчната подпозиция „други“.
                  
               
                     (5)
                  
                  
                     Вследствие на това редът за точка 1 в таблицата в приложението към Регламент (ЕО) № 594/2009 трябва да бъде заличен.
                  
               
                     (6)
                  
                  
                     Целесъобразно е да се предвиди обвързващата тарифна информация, която е издадена въз основа на Регламент (ЕС) № 594/2009 по отношение на обхванатите от настоящия регламент стоки, да може да продължи да се ползва от титуляря за известен срок в съответствие с член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 594/2009 се изменя, както следва:
            
                        (1)
                     
                     
                        В член 2 се добавя следният параграф:
                        „Обвързващата тарифна информация, която е издадена в съответствие с настоящия регламент, изменен с Регламент за изпълнение (ЕС) № 441/2013 по отношение на стоките, описани в колона 1 от точка 1 от таблицата в приложението към настоящия регламент в редакцията му, приета на 8 юли 2009 г., може в съответствие с член 34, параграф 9 от Регламент (ЕС) № 952/2013 да продължи да се ползва от титуляря за срок от три месеца от 6 април 2020 г.“
                     
                  
                        (2)
                     
                     
                        Редът за точка 1 от таблицата в приложението се заличава.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 март 2020 година.
            
               
                  За Комисията,
               
               
                  от името на председателя
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически Съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕО) № 594/2009 на Комисията от 8 юли 2009 г. относно класирането на някои стоки в Комбинираната номенклатура (ОВ L 178, 9.7.2009 г., стр. 14).
         
            (3)  Регламент (ЕС) № 861/2010 на Комисията от 5 октомври 2010 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 284, 29.10.2010 г., стр. 1).
         
            (4)  Регламент за изпълнение (ЕС) № 441/2013 на Комисията от 7 май 2013 г. за изменение или отмяна на някои регламенти относно класирането на стоки в Комбинираната номенклатура (ОВ L 130, 15.5.2013 г., стр. 1).